Teer brand man dood | Maroela Media
'n Man is dood en 'n ander kritiek beseer nadat hulle Dinsdag deur teer wat aan die brand geslaan het, verbrand is.
Jeffrey Wicks, 'n woordvoerder van Netcare911, sê die voorval het in Meyerton gebeur."Na wat verneem word, was die mans besig om 'n houer met kokende teer te hanteer.Die teer het by 'n uitlaatklep aan die brand geslaan en vinnig versprei," het Wicks gesê.
Een man het kritieke brandwonde opgedoen en is op die toneel dood verklaar.Die ander man was ook in 'n kritieke toestand met ernstige brandwonde aan sy onderlyf.Hy is op die toneel behandel en met 'n ambulans na 'n nabygeleë hospitaal geneem.